Skopmyndateiknarinn Halldór Baldursson sér hlutina oft í öðru og skondnara ljósi en við hin . Í hverri viku ársins hefur birst eftir hann teikning í Viðskiptablaðinu þar sem hann skopstælir atburði líðandi stundar . Hér að neðan eru fimm myndir sem voru í hópi þeirra vinsælustu á árinu sem er að líða . Blað var brotið í sögu stjarneðlisfræðinnar á árinu þegar upplýst var að hópur vísindamanna hefði afrekað það að taka fyrstu myndina af svartholi í fjarlægri vetrarbraut . Með myndinni tókst að sanna ákveðinn þátt sem leiddi af afstæðiskenningu Albert Einstein en samkvæmt henni eru til svo massamikil fyrirbæri að ekki einu sinni ljós gæti sloppið frá þyngdarkrafti þeirra .